**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS VALDOMŲ ĮMONIŲ ORGANŲ FORMAVIMO TVARKOS APRAŠO patvirtinimo “ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant patvirtinti Klaipėdos miesto savivaldybės valdomų įmonių organų formavimo tvarkos aprašą ir pripažinti netekusiu galios Klaipėdos miesto savivaldybės tarybos 2016 m. liepos 28 d. sprendimą Nr. T2-205 „Dėl Klaipėdos miesto savivaldybės kontroliuojamų bendrovių valdymo organų formavimo tvarkos aprašo patvirtinimo“.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės tarybos 2016 m. liepos 28 d. sprendimu Nr. T2-205 „Dėl Klaipėdos miesto savivaldybės kontroliuojamų bendrovių valdymo organų formavimo tvarkos aprašo patvirtinimo“ buvo patvirtintas Klaipėdos miesto savivaldybės kontroliuojamų bendrovių valdymo organų formavimo tvarkos aprašas, nustatantis savivaldybės kontroliuojamų bendrovių valdybų formavimo tvarką, Atrankos komisijos formavimo ir veiklos principus, savivaldybės kontroliuojamų bendrovių valdybų sudėtį, atrankos į valdybų narius kriterijus ir jos vykdymo procedūras, bendrovių vadovų atrankos kriterijus ir principus.

Lietuvos Respublikos Vyriausybė 2017 m. kovo 15 d. nutarimu Nr. 196 „Dėl Lietuvos Respublikos vyriausybės 2015 m. birželio 17 d. nutarimo Nr. 631 „Dėl kandidatų į valstybės įmonės ar savivaldybės įmonės valdybą parinkimo tvarkos aprašo patvirtinimo“ pakeitimo, nutarė pakeisti Lietuvos Respublikos vyriausybės 2015 m. birželio 17 d. nutarimo Nr. 631 „Dėl kandidatų į valstybės įmonės ar savivaldybės įmonės valdybą parinkimo tvarkos aprašo patvirtinimo“ ir jį išdėstyti nauja redakcija (toliau - naujos redakcijos aprašas), pavedant savivaldybių institucijoms, įgyvendinančioms savivaldybei nuosavybės teise priklausančių akcinių bendrovių ir uždarųjų akcinių bendrovių akcijų suteikiamas turtines ir neturtines teises, siekti, o tais atvejais, kai tai leidžia turimas balsų skaičius, - užtikrinti, kad nuo 2018 m. liepos 1 d. kandidatų atrankos į savivaldybių valdomos akcinės bendrovės arba uždarosios akcinės bendrovės visuotinio akcininkų susirinkimo renkamą kolegialų priežiūros ar valdymo organą būtų atliekamos laikantis naujos redakcijos aprašu.

Atsižvelgiant į tai, tikslinga aukščiau minėtą Klaipėdos miesto savivaldybės kontroliuojamų bendrovių valdymo organų formavimo tvarkos aprašą pripažinti netekusiu galios ir patvirtinti naują Klaipėdos miesto savivaldybės valdomų įmonių organų formavimo tvarkos aprašą, nustatantį tai, ko nereglamentuoja Lietuvos Vyriausybės patvirtintas naujos redakcijos aprašas – t.y. valdomų įmonių kolegialių priežiūros ir valdymo organų formavimo akcentus, Atrankos komisijos sudarymą, Savivaldybės valdomų įmonių vadovo atrankos kriterijus, konkurso organizavimo tvarką, valdymo organų atlygio gaires.

**3. Kokių rezultatų laukiama.**

Aprašu siekiama patvirtinti Klaipėdos miesto savivaldybės valdomų įmonių organų formavimo tvarkos aprašą ir pripažinti netekusiu galios Klaipėdos miesto savivaldybės tarybos 2016 m. liepos 28 d. sprendimą Nr. T2-205 „Dėl Klaipėdos miesto savivaldybės kontroliuojamų bendrovių valdymo organų formavimo tvarkos aprašo patvirtinimo“.

4. Sprendimo projekto rengimo metu gauti specialistų vertinimai.

Negauta

**5. Lėšų poreikis sprendimo įgyvendinimui.**

Lėšų poreikis nenumatomas.

**6. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma, teigiamos pasekmės – panaikintas teisės aktas, neatitinkantis Vyriausybės nustatytos tvarkos, ir patvirtintas naujas teisės aktas, nustatantis Klaipėdos miesto savivaldybės valdomų įmoniųkolegialių priežiūros ir valdymo organų formavimo, Atrankos komisijos sudarymą, Savivaldybės valdomų įmonių vadovo atrankos kriterijus, konkurso organizavimo tvarką, valdymo organų atlygio gaires.

Turto skyriaus vedėjas Edvardas Simokaitis